stanford-oval/wikipedia huggingface dataset:
EarthBound

| EarthBound |
| --- | --- |
 EarthBoundin Pohjois-Amerikan julkaisun kansikuva
Kehittäjä:  Ape, Inc. HAL Laboratory
Julkaisija:  Nintendo
Ohjaaja:  Shigesato Itoi
Tuottaja:  Shigesato Itoi Satoru Iwata
Suunnittelija:  Akihiko Miura
Käsikirjoittaja:  Shigesato Itoi
Taiteilija:  Kōichi Ōyama
Säveltäjä:  Keiichi Suzuki Hirokazu Tanaka
Ohjelmoija:  Satoru Iwata, Satoshi Mitsuhara, Yoshimi Takahashi, Seiji Otoguro, Bou Nakajima, Seika Abe, Yoshiki Suzuki, Jun Yamazaki, Toshiyuki Ueno, Takashi Sasaki, Takashi Sakuma, Kazuo Sato, Kouji Maruta
Pelisarja:  Mother
Julkaistu:  JP 27. elokuuta 1994NA 1. kesäkuuta 1995
Lajityyppi:  roolipeli
Pelimuoto:  yksinpeli
Ikäluokitus:  PEGI: 16Virheellinen PEGI-arvo
Alusta:  SNES
Jakelumuoto:  SNES-pelimoduuli
Lisää peliartikkeleitaVideopelien teemasivulla
Infobox OK      : 
EarthBound (jap. MOTHER 2 ギーグの逆襲, Mother 2: Gīgu no Gyakushū) on Ape ja HAL Laboratory studioiden kehittämä ja Nintendon julkaisema roolipeli. Peli on julkaistu vuonna 1994 Super Nintendo Entertainment Systemille.
Peli muodostaa Mother-sarjan toisen osan ja se oli pitkään sarjansa ainoa Japanin ulkopuolisille markkinoille lokalisoitu peli sen jälkeen, kun se oli julkaistu Pohjois-Amerikassa vuonna 1995. Tähän tuli muutos vasta kun vuonna 2015 sarjan ensimmäinen osa julkaistiin nimellä EarthBound Beginnings Wii U -konsolin Virtual Console -palvelussa.
Peliä markkinoitiin Yhdysvalloissa aggressiivisesti muun muassa Nintendo Power -lehdessä niin sanottuihin scratch-and-sniff-hajukortteihin liitetyn kilpailun avulla. Pelin myynti jäi tästä huolimatta Japanin ulkopuolella korkeintaan kohtalaiseksi, mutta se on jälkikäteen kerännyt kulttisuosiota myös Euroopassa. Peli julkaistiin heinäkuussa 2013 ensimmäistä kertaa Euroopassa Wii U -konsolin Virtual Console -palveluun.
Juoni

Pelissä päähenkilö Ness ja hänen nelihenkinen ryhmänsä keräävät melodioita pitkin maailmaa kukistaakseen kosmisen pahuuden, Giygaksen.
Ness, pelin päähenkilö, herää pelin alussa rysähdykseen, kun meteoriitti putoaa mäelle lähelle hänen taloaan. Poika lähtee koiransa sekä naapurin pojan, Pokeyn, kanssa tutkimaan asiaa. Meteoriitti paljastuu tulevaisuudesta tulleen ampiaisen, Buzz Buzzin kulkuvälineeksi. Ampiainen on tullut varoittamaan Nessiä lähestyvästä tuhosta, Giygasista, sekä hänen pahasta suunnitelmastaan. Hän kertoo, että vain neljä valittua pystyy pysäyttämään Giygasin, ja Ness on yksi näistä neljästä sankarista.
Buzz Buzz kertoo kuinka Giygas voidaan pysäyttää, sekä pyytää Nessiä pysäyttämään pahan nyt kun se on vielä mahdollista, sillä tulevaisuudessa siitä on tullut jo liian voimakas.
Buzz Buzz antaa Nessille pelin tärkeimmän esineen, Sound Stonen, sekä ohjeistaa Nessiä etsimään kahdeksan pyhättöä, jotka sijaitsevat ympäri maailmaa. Nessin täytyy tallentaa pyhättöjen voima kyseiseen kiveen, jotta hän olisi tarpeeksi voimakas päihittämään Giygasin.
Samaan aikaan mäellä asuva aarteenmetsästäjä on löytänyt salaperäisen patsaan syvältä talonsa alta. Patsas, nimeltään Mani Mani, on paha laite joka levittää kaaosta ja myrkyttää hallintaansa jääneiden mielet. Tämän patsaan löytäminen laittaa Giygasin pahat suunnitelmat liikkeelle.
Hahmot

Ness: Pelin päähenkilö, käyttää aseena pesäpallomailaa ja voimaa nimeltä PSI. Hän asuu Onett -nimisessä pikkukaupungissa äitinsä, pikkusiskonsa Tracyn ja koiransa Kingin kanssa. Nessin isä on aina töissä, ja pelissä häneen pidetään yhteyttä pelkästään puhelimitse. Ness on luotu peliin stereotyyppiseksi amerikkalaispojaksi. Hän pelaa baseballia ja hänen lempiruokansa on pihvi.
Paula Polestar: Nessin ystävä, käyttää aseenaan paistinpannuja ja hänkin voi käyttää PSI-voimia. Hän asuu Twoson -nimisessä kaupungissa isänsä ja äitinsä kanssa. Hänen äitinsä omistaa päiväkodin, jossa perhe asustaa.
Jeff Andonuts: Nessin ystävä, käyttää sinkoja, pulloraketteja ja muita aseita. Hän ei osaa käyttää PSI-voimia, mutta pystyy korjaamaan esineitä ja käyttämään niitä taisteluissa. Jeff on kuuluisan professorin, Dr.Andonuts:n, poika.
Poo: Dalaamin kuningaskunnan prinssi, aseena on erittäin hankalasti saatava Sword of Kings -miekka. Hänen voimakkain liikkeensä on PSI Starstorm.
Giygas: Pelin päävastus ja kosminen maailman tuhoaja, joka palaa ensimmäisestä osasta.
Pokey Minch: Nessin lihava naapuri, joka myöhemmin toimii Giygaksen oikeana kätenä.
Kehitys

Pelin kehitys alkoi vuonna 1990 pian ensimmäisen osan julkaisun jälkeen. Peliä kehitettiin Nintendon uudelle konsolille ilman Famicomin teknisiä rajoituksia, mutta kehitys ajautui pian pulmiin. Suunniteltu kahdeksan megabitin pelimoduuli oli liian pieni edes pelin musiikille ja kehitystä ei auttanut, että APE ja HAL Laboratory työskentelivät etäällä toisistaan. Omaksuttuaan johtokehittäjän roolin HAL lähetti kyvykkään ohjelmoijan nimeltä Satoru Iwata ratkomaan pelin ohjelmointiin liittyviä pulmia. Sama Iwata nousi kymmenen vuotta myöhemmin Nintendon johtoon. Projekti kasvoi, pelin kehitys vei neljä vuotta ja sen julkaisemiseen tarvittiin kolminkertaisesti suurempi 24 megabitin pelimoduuli.
Vaikutus

Ness esiintyy pelattavana hahmona Super Smash Bros. -tappelupelisarjassa, jota – toisin kuin EarthBound aikoinaan – on julkaistu myös Euroopassa. Hahmo lieneekin tunnetumpi Euroopassa siitä kuin alkuperäisestä esiintymisestään
Aiheesta muualla

EarthBound MobyGamesissa (englanniksi)
EarthBound Nintendon sivuilla (Arkistoitu – Internet Archive) (englanniksi)
Starmen.Net EarthBoundin amerikkalaiset fanisivut(englanniksi)
EarthBound Central Tomaton faniblogi (englanniksi)
Eloúnta

| Eloúnta Ελούντα |
| --- | --- |
 Eloúntan kylä.
 Eloúnta
 Koordinaatit: 35°15′42″N, 25°43′18″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  Kyläyhdyskunta
 – Kallikrates-koodi:  72010103
Väkiluku (2011):  2 193
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Eloúnta (kreik. Ελούντα; myös Eloúnda) on Kreikan kyläyhdyskunta, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Yhdyskunnan väkiluku on 2 193 (vuonna 2011).
Eloúnta sijaitsee Mirampéllonlahden rannalla noin 11 kilometriä pohjoiseen Ágios Nikólaoksen kaupungista. Eloúntan kyläyhdyskunta koostuu ylemmästä (Epáno Eloúnta, Επάνο Ελούντα, väkiluku 115) ja alemmasta (Káto Eloúnta, Κάτω Ελούντα, väkiluku 86) Eloúntan kylästä sekä näiden satamakylästä nimeltä Schísma eli Schísma Eloúntas (Σχίσμα Ελούντας, väkiluku 1 730), joka käsitetään usein Eloúntan keskukseksi. Lisäksi yhdyskuntaan kuuluvat kylät Agía Paraskeví (väkiluku 23), Epáno Pinés (35), Káto Pinés (62) ja Mavrikianó (142) sekä asumaton Spinalóngan/Kalydónin niemi- ja saarialue.
Noin viisi kilometriä Eloúntasta pohjoiseen on Plákan kylä, josta on näkymä ja yhteys Spinalóngalle. Myös Eloúntasta pääsee turistiveneellä Spinalóngalle. Kylän alueella sijaitsevat antiikin aikaisen, mereen vajonneen Oluksen kaupungin rauniot. Alueen muihin nähtävyyksiin kuuluvat bysanttilaisaikaisen basilikan rauniot sekä luostarit.
Eloúntan kylää, taustalla Kalydónin saari.
Aiheesta muualla

Kuvia tai muita tiedostoja aiheesta Eloúnta Wikimedia Commonsissa
EmmaFM

EmmaFM oli kahdeksan levy-yhtiön, Suomen Ääni ja kuvatallennetuottajien (ÄKT) ja Elisan nettimusiikkikauppapilotti, jolla yritettiin aloittaa musiikin nettimyyntiä Suomessa. EmmaFM avattiin vuonna 2001 ja se oli ensimmäinen musiikkikauppa maailmassa, joka hyödynsi mobiilimaksamista. EmmaFM:n toiminta lopetettiin vuonna 2003 vähäisen käyttäjämäärän vuoksi.
Toteutus

Musiikkia pystyi ostamaan streamattuna kertakuunneltuna 3,50 mk (n. 0,50 e) hintaan sekä tiedostoina 10 mk -15 mk (n. 2€)  kappale hintaan. Ostettavasta musiikista oli mahdollista kuunnella 30 sekunnin pätkä. Käytetty formaatti oli Microsoftin WMA -tiedostomuoto DRM:llä varustettuna. Maksaminen tapahtui verkkopankkitunnuksilla, luottokortilla (Visa, Mastercard ja Eurocard) tai tekstiviestillä tosin aluksi vain Radiolinjan liittymistä.
Musiikkia pystyi kuuntelemaan ainoastaan sillä tietokoneella jolla musiikki oli ostettu tai vaihtoehtoisesti SDMI-standardia tukevilla laitteilla, kuten MP3-soittimilla, joihin tietokoneesta pystyi musiikin kopioimaan edelleen. 2002 tehdyssä matkapuhelinkokeilussa ostajat latasivat ensin musiikin tietokoneelle, josta musiikki siirrettiin edelleen Emma Player ohjelmistolla matkapuhelimeen tai Nokia Music Player soittimeen.
EmmaFM oli ensimmäinen musiikkikauppa maailmassa, joka hyödynsi mobiilimaksamista ja voittikin avausvuonnaan 2001 Lissabonissa EuroPrix 2001 MultiMediaArt -kilpailun e-business -sarjan. Vuotta myöhemmin siinä kokeiltiin myös musiikin myyntiä Nokian matkapuhelinmalleille.
Ongelmat

Emma.FM ei saanut merkittäviä käyttäjämääriä ja vuonna 2003 se haudattiin kaikessa hiljaisuudessa. EmmaFM:ää pidetään käytännön esimerkkinä DRM:n huonoista puolista.
Suurimpina ongelmina EmmaFM:ssä oli silloin käytön Microsoft Windowsiin sitonut tiedostomuoto ja vakiintumaton DRM-ratkaisu. Myöskään kappaleiden kallis hinta ei houkutellut ihmisiä ostamaan niitä. Musiikinmyynnin perustuessa käyttöoikeuksien hallintaan ja kokeilun loputtua oikeudenhallintapalvelimen toiminta lopetettiin. Ostettuja kappaleita pystyi kuitenkin käyttämään senkin jälkeen siinä koneessa, johon ne on hankittu.
Yritykset EmmaFM:n takana

Elisa Communications
Suomen Ääni- ja kuvatallennetuottajat ÄKT ry
BMG
EMI
Edel Records Finland
Poko Rekords
Spinefarm Records
Johanna Kustannus
Love Records
Siboney
Aiheesta muualla

Frantik Media - Case: EmmaFM (archive.org)
Eduskunta: Toimenpidealoite 175/2001 vp - Musiikin tarjoaminen tietoverkossa (emma.fm:ää käytetään esimerkkinä laillisesta palvelusta)
Evan Mecham

Evan Mecham
Evan Mecham (12. toukokuuta 1924 – 21. helmikuuta 2008) oli yhdysvaltalainen republikaanisen puolueen poliitikko.
Mecham syntyi mormonivanhempien pojaksi Utahissa. Hän haavoittui toisessa maailmansodassa ja meni toukokuussa 1945 naimisiin Florence Lambertin kanssa.
Mecham toimi Arizonan osavaltion kuvernöörinä vuosina 1987–1988 ennen kohuttua rikosoikeudenkäyntiään. Hän kuoli 83-vuotiaana sairastettuaan Alzheimerin tautia.
Erityismuoto

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Erityismuoto (lat. forma specialis, lyhenne f. sp., monikko ff. spp.) on taksonominen taso. ICN-säännöstön mukaan eliö voidaan erottaa lajista omaksi erikoismuodokseen luokiteltaessa loisia, etenkin sieniä, mikäli, luokiteltava eliö voidaan tunnistaa sen sopeutumisesta erilaiseen isäntäkasviin, mutta ei fysiologisesta näkökulmasta täytä lajin, alalajin eikä muunnoksen kriteerejä ja morfologisesta näkökulmasta vähän tai ei lainkaan.
Erikoismuotoa laajempi taso on muoto ja alempi taso rotu (kasvitieteessä lajike).
Eloy Alfaro

| José Eloy Alfaro Delgado |
| --- | --- |

Ecuadorin presidentti
 5. kesäkuuta 1895 – 31. elokuuta 1901  
Edeltäjä:  Vicente Lucio Salazar
Seuraaja:  Leónidas Plaza
 16. tammikuuta 1906 – 12. elokuuta 1911  
Edeltäjä:  Lizardo García
Seuraaja:  Carlos Freile Zaldumbide
Henkilötiedot
Syntynyt: 25. kesäkuuta 1842 Montecristi, Ecuador
Kuollut: 28. tammikuuta 1912 (69 vuotta) Quito, Ecuador
Puoliso:  Ana Paredes y Arosemena
Tiedot
 Nimikirjoitus
José Eloy Alfaro Delgado (25. kesäkuuta 1842 – 28. tammikuuta 1912) oli Ecuadorin presidentti 1895–1901 ja 1906–1911.
Alfaro oli vakaumuksellinen liberaali, josta tuli jo nuorena yksi konservatiivisen presidentin Gabriel Garcia Morenon (1821–1875) vastustajista. Epäonnistuneen kapinan jälkeen Alfaro lähti maanpakoon Panamaan. Siellä hän nai varakkaan perijättären, jonka omaisuudella rahoitettiin tulevia vallankumoushankkeita. Morenon salamurhan jälkeen Alfaro kapinoi maltillista liberaalia Ignacio de Veintemillaa vastaa; kaappausyritykset vuosina 1876 ja 1883 epäonnistuivat. Vuonna 1895 Alfaro syrjäytti presidentti Vicente Lucio Salazarin ja nousi maan diktaattoriksi. Hän vakuutti perustuslakia säätävän kansalliskokouksen, joka teki hänestä virallisen presidentin.
Alfaro uskoi modernisoinnin olevan välttämätöntä, ja rakennutti rautatien pääkaupunki Quitosta Guayaquilin satamaan. Hän luopui vallasta 1901 kenraali Leonidas Plazan hyväksi, mutta ei ollut tyytyväinen Plazan seuraajaan vaan järjesti uuden vallankaappauksen vuonna 1905.
Vuoden 1910 vaalit voitti täpärästi Alfaron suosikki Emilio Estrada, ja Alfaro käski hänen erota. Vallankaappaukset seurasivat toisiaan. Alfaro joutui vankilaan, josta väkijoukko sieppasi hänet ja ampui kuoliaaksi vuonna 1912.
Aiheesta muualla

Kuvia tai muita tiedostoja aiheesta Eloy Alfaro Wikimedia Commonsissa
Englannin Valioliigan kausi 2008–2009

| Valioliigan kausi 2008–2009 |
| --- | --- |
Joukkueiden määrä:  20
Ajankohta:  16. elokuuta 2008 –  24. toukokuuta 2009
Mestari:  Manchester United
Pudonneet joukkueet:  Newcastle, Middlesbrough, West Bromwich
  ← 2007–2008 :  2009–2010 → 
Englannin Valioliigan kausi 2008–2009 alkoi 16. elokuuta 2008 ja päättyi 24. toukokuuta 2009. Manchester United voitti mestaruuden kolmannen kerran peräkkäin. Kyseessä oli seuran yhdestoista mestaruus sitten Valioliigan perustamisen 1992 ja yhteensä 18. Englannin mestaruus. Samalla se nousi mestaruuksien kokonaismäärässä jaetulle ykkössijalle yhdessä Liverpoolin kanssa.
Sarjataulukko

Lopullinen sarjataulukko 24. toukokuuta 2009
| Sija | Seura | Ott | V | T | H | TM | PM | +/- | Pisteet | Huom! |
| --- | --- | --- | --- | --- | --- | --- | --- | --- | --- | --- |
| 1 | Manchester United | 38 | 28 | 6 | 4 | 68 | 24 | +44 | 90 | Mestarien liigan lohkovaiheeseen |
| 2 | Liverpool | 38 | 25 | 11 | 2 | 77 | 27 | +50 | 86 | Mestarien liigan lohkovaiheeseen |
| 3 | Chelsea | 38 | 25 | 8 | 5 | 68 | 24 | +44 | 83 | Mestarien liigan lohkovaiheeseen |
| 4 | Arsenal | 38 | 20 | 12 | 6 | 68 | 37 | +31 | 72 | Mestarien liigan karsintaan |
| 5 | Everton | 38 | 17 | 12 | 9 | 55 | 37 | +18 | 63 | Eurooppa-liigaan |
|  |  |  |  |  |  |  |  |  |  | Eurooppa-liigaan |
| 6 | Aston Villa | 38 | 17 | 11 | 10 | 54 | 48 | +6 | 62 | Eurooppa-liigaan |

| 7 | Fulham | 38 | 14 | 11 | 13 | 39 | 34 | +5 | 53 |  |
| 8 | Tottenham Hotspur | 38 | 14 | 9 | 15 | 45 | 45 | 0 | 51 |  |
| 9 | West Ham United | 38 | 14 | 9 | 15 | 42 | 45 | -3 | 51 |  |
| 10 | Manchester City | 38 | 15 | 5 | 18 | 58 | 50 | +8 | 50 |  |
| 11 | Wigan Athletic | 38 | 12 | 9 | 17 | 34 | 45 | -11 | 45 |  |
| 12 | Stoke City | 38 | 12 | 9 | 17 | 38 | 55 | -17 | 45 |  |
| 13 | Bolton Wanderers | 38 | 11 | 8 | 19 | 41 | 53 | -12 | 41 |  |
| 14 | Portsmouth | 38 | 10 | 11 | 17 | 38 | 57 | -19 | 41 |  |
| 15 | Blackburn Rovers | 38 | 10 | 11 | 17 | 40 | 60 | -20 | 41 |  |
| 16 | Sunderland | 38 | 9 | 9 | 20 | 34 | 54 | -20 | 36 |  |
| 17 | Hull City | 38 | 8 | 11 | 19 | 39 | 64 | -25 | 35 |  |

| 18 | Newcastle United | 38 | 7 | 13 | 18 | 40 | 59 | -19 | 34 | Putoaminen mestaruussarjaan |
| 19 | Middlesbrough | 38 | 7 | 11 | 20 | 28 | 57 | -29 | 32 | Putoaminen mestaruussarjaan |
|  |  |  |  |  |  |  |  |  |  | Putoaminen mestaruussarjaan |
| 20 | West Bromwich Albion | 38 | 8 | 8 | 22 | 36 | 67 | -31 | 32 |  |
Ott = Pelatut ottelut; V = Voitot; T = Tasapelit; H = Häviöt; TM = Tehdyt maalit; PM = Päästetyt maalit; +/- = Maaliero; Pisteet = Pisteet
Parhaat maalintekijät

Lopullinen maalintekijätilasto 24. toukokuuta 2009
| Sija | Pelaaja | Seura | Maalit |
| --- | --- | --- | --- |
| 1 |  Nicolas Anelka | Chelsea | 19 |
| 2 |  Cristiano Ronaldo | Manchester United | 18 |
| 3 |  Steven Gerrard | Liverpool | 16 |
| 4 |  Robinho | Manchester City | 14 |
| 4 |  Fernando Torres | Liverpool | 14 |
| 6 |  Darren Bent | Tottenham Hotspur | 12 |
| 6 |  Kevin Davies | Bolton Wanderers | 12 |
| 6 |  Dirk Kuyt | Liverpool | 12 |
| 6 |  Frank Lampard | Chelsea | 12 |
| 6 |  Wayne Rooney | Manchester United | 12 |
Suomalaiset pelaajat

Sami Hyypiä (Liverpool)
Jussi Jääskeläinen (Bolton Wanderers)
Toni Kallio (Fulham)
Teemu Tainio (Sunderland)
Aiheesta muualla

Valioliigan virallinen sivusto (englanniksi)
Englannin Valioliigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1990-luku |  |  | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 |
| 2000-luku | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 |
| 2020-luku | 2020–2021 | 2021–2022 | 2022–2023 |  |  |  |  |  |  |  |
Erkki Salmela

| Erkki Salmela> Henkilötiedot |
| --- | --- |
Syntynyt: 27. huhtikuuta 1958 Ranua, Suomi
Kansalaisuus:   Suomi
Taiteilija
Ala:  Kuvanveistäjä
Erkki Salmela (s. 27. huhtikuuta 1958 Ranua) on lappilainen kuvanveistäjä.
Salmela on opiskellut Limingan taidekoulussa 1979-80, Kankaanpään taidekoulussa 1980-82 ja Kuvataideakatemiassa 1982-86.
Vanhemmat kirvesmies, maanviljelijä Viljo Salmela (k. 1969) ja perhepäivähoitaja Rauha Lyydia Salmela-Niemelä o.s. Kortesalmi.
Teoksia

Talviaiheinen puureliefi, Ranuan kirjasto, 2001
Ranuan 90-luku, 2001, pronssiin patinoitu kipsi
Syksyaiheinen puureliefi, Ranuan yläaste, 2000
Sepon hölökkä -mitali, 1999, pronssi
Ranuan raha (Kalakaani), 1999, pronssi
Kesä-aiheinen puureliefi, Ranuan ala-aste 1999
Kevät-aiheinen puureliefi, Ranuan valtuustosali 1997
Kulttuurille-veistos 1997,kaksiosainen betoniveistos
Paavo Nurmen ja urheilun juhlaraha 1997, hopea
Ranuan kahdeksan vuosikymmentä 1996, kahdeksanosainen reliefisarja, patinoitu kipsi
Paavo Nurmen ja urheilun juhlaraha 1996
Suomen itsenäisyyden 75-vuotisjuhlaraha 1991
Ranua-mitali 1991
Suomen Taiteilijaseuran 125-vuotismitali 1989
Useita töitä julkisissa kokoelmissa (Sanomalehti Lapin Kansa, Ranuan kunta, Suomen Mitalitaiteen Kilta, Rahapaja, Suomen valtio ja Suomen Kansallismuseo)
Erkki Salmela: Itkevät kivet, Lapin sodan evakkojen muistomerkki, Ranua, 1992.
Ei ilmestynyt

| Ei ilmestynyt Absoluuttinen Nollapiste |
| --- | --- | --- |

EP-levyn tiedot
 Julkaistu: 19. maaliskuuta 1994
 Formaatti: CD
 Tyylilaji: rock
 Kesto: 17.51
 Levy-yhtiö: Vinylmania
Muut kannet
 Yksi Liimatan ja Krutsinin maalaamista rajoitetun painoksen kansikuvista.
Absoluuttisen Nollapisteen muut julkaisut
|   | Ei ilmestynyt 1994 | Neulainen Jerkunen 1994 |
Ei ilmestynyt on Absoluuttisen Nollapisteen EP-levy sekä ensimmäinen virallinen julkaisu. Se julkaistiin 19. maaliskuuta 1994 levymerkillä Vinylmania.
Albumista tehtiin myös 300:n kappaleen vaihtoehtoinen painos Tommi Liimatan ja Tomi Krutsinin käsin maalaamin kansikuvin, joista 170 Liimatan ja 130 Krutsinin toteuttamina.
Kappaleesta "Kassi kauniita silmiä" päätyi levylle väärä miksaus, josta puuttuu tamburiiniraita. Alkuperäinen miksaus julkaistiin vuonna 2004 yhtyeen Sortovuodet 1994–2004 -kokoelmalevyllä.
Kappaleet

Kassi kauniita silmiä – 2.22
Kaikkein kaunein joo komia – 3.13
MOVALNF – 2.45
Suu lähti liikkuun niinku muut – 2.39
YPEKE – 2.45
Kaikki nukkuu pois – 4.07
Kokoonpano

Tommi Liimatta – laulu, puhaltimet
Aki Lääkkölä – kitarat
Aake Otsala – basso
Tomi Krutsin – lyömäsoittimet
Erick Walder

| Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Ateena 1997 | Pituushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Barcelona 1995 | Pituushyppy |  |
|  Pronssia | Maebashi 1999 | Pituushyppy |  |
Erick Walder (s. 5. marraskuuta 1971) on yhdysvaltalainen pituushypyn MM-mitalisti, joka kilpaili myös kolmiloikassa.
Walder sijoittui Plovdivin alle 20-vuotiaiden MM-kilpailuissa 1990 kolmiloikassa 15:nneksi. Hän voitti pituushypyssä NCAA:n ulkoratamestaruuden 1992 tuloksella 847 cm ja 1993 tuloksella 853. NCAA:n hallimestaruuden hän voitti kolmiloikassa 1992 ja 1993 sekä pituushypyssä 1993. Stuttgartin MM-kilpailuissa 1993 hän sijoittui pituushypyssä neljänneksi tuloksella 805.
Walder voitti talvella 1994  Indianapolisissa NCAA:n sisäratamestaruuden pituushypyssä tuloksella 843 ja kolmiloikassa tuloksella 17,24. Molemmat jäivät hänen lopullisiksi halliennätyksikseen. Uransa parhaat ulkoratasuoritukset hän teki El Pasossa 2. huhtikuuta 1994. Hänen pituustuloksensa 874 cm on edelleen heinäkuussa 2020 kaikkien aikojen maailmantilastossa viidentenä. Kolmiloikkaa hän hyppäsi samana päivänä 17,12. Hän voitti samana vuonna pituushypyssä NCAA:n ulkoratamestaruuden ja saavutti hopeaa Hyvän tahdon kisoissa Pietarissa.
Walder saavutti Barcelonan sisäratojen MM-kilpailuissa 1995 pronssia pituushypyssä tuloksella 814. Hän voitti pituushypyn sisäratojen Yhdysvaltain-mestaruuden 1996. Olympiakarsinnoissa hän jäi kuudenneksi tuloksella 822. Seuraavana vuonna hän voitti jälleen pituushypyssä maansa hallimestaruuden. Pariisin sisäratojen MM-kilpailuissa hän oli neljäs tuloksella 824. Saman vuoden Ateenan MM-kilpailuissa hän saavutti hopeaa tuloksella 838. GP-finaalissa hän oli kolmas. Hän sijoittui toiseksi New Yorkin Hyvän tahdon kisoissa 1998.
Walder saavutti Maebashin MM-hallikilpailuissa 1999 pronssia pituushypyssä tuloksella 830. Hän karsiutui samana vuonna pituushypyn loppukilpailusta Sevillan MM-kilpailuissa ja oli kolmas GP-finaalissa. Hän hyppäsi viimeisen kerran yli kahdeksan metriä vuonna 2000.
Walder jäi kiinni metamfetamiinin käytöstä 2004 ja sai kahden vuoden kilpailukiellon. Kilpailukieltonsa jälkeen hän kilpaili vuoteen 2010 saakka parhaan pituustuloksensa ollessa 771 cm.
Huilukiuru

| Huilukiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Töyhtökiurut Galerida
Laji::  magnirostris
Kaksiosainen nimi
 Galerida magnirostris  (Stephens, 1826) 
Katso myös
   Huilukiuru Wikispeciesissä   Huilukiuru Commonsissa 
Infobox OKNimi-testi OKIUCN-testi OK: 
Huilukiuru (Galerida magnirostris) on eteläafrikkalainen varpuslintu. Sen elinympäristö käsittää Namibian lounaiskolkan, Lesothon ja Etelä-Afrikan lounais- ja länsiosat. Siitä tunnetaan kolme alalajia. James Francis Stephens kuvaili lajin holotyypin läheltä Kapkaupunkia 1826.
Enid (Oklahoma)

| Enid |
| --- | --- |
 Enidin keskustaa.

 Koordinaatit: 36°24′2″N, 97°52′51″W 
Valtio:  Yhdysvallat
Osavaltio:   Oklahoma
Piirikunta:  Garfield
Pinta-ala:  
 – Kokonaispinta-ala:  191,77 km²
 – Josta vettä:  0,21 km² 
Korkeus:  378 m
Väkiluku (2010):  49 379
 – Metropolialue:  62 267
Aikavyöhyke:  UTC-6 (kesäaika UTC-5)
Lempinimi::  Wheat Capital of the United States
Motto::  Purple Martin Capital of Oklahoma
 
 City of Enid 
Infobox OKVirheellinen NIMI-arvo: 
Enid on kaupunki Garfieldin piirikunnassa, Oklahoman osavaltiossa, Yhdysvalloissa. Sen väkiluku oli vuoden 2019 arvion mukaan 49 688. Vuoden 2010 väestönlaskentaan nähden nousua oli hieman, silloin kaupungissa asui 49 379 asukasta. Kaupungin pinta-ala on 192 neliökilometriä. Enid on väkimäärältään Oklahoman osavaltion yhdeksänneksi suurin kaupunki.
Kuvia kaupungista

Broadway Tower on Enidin korkein rakennus.
Enidissä on eniten viljavarastoja koko maassa.
Uudisraivaajaperhettä esittävä patsas.
Government Springs Park oli aikoinaan karjanajoreitin vedenjuontipaikka.
Enidin Woodring airport on nimetty taitolentäjä I.A. Woodringin mukaan.